Diari Oficial de la Generalitat Valenciana


Sumari del DOGV 7171, del 12-12-2013 (2013/11634)

RESOLUCIÓ de 5 de desembre de 2013, de la directora general de Cultura, per la qual es concedixen les ajudes per a la producció audiovisual de llargmetratges i formats televisius de ficció de contingut artístic, cultural i social que es roden totalment o parcialment a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7171

Data del DOGV
:   12-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/11867


Data del document
:   05-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 5 de desembre de 2013, de la directora general de Cultura, per la qual es concedixen les ajudes per a la producció audiovisual de llargmetratges i formats televisius de ficció de contingut artístic, cultural i social que es roden totalment o parcialment a la Comunitat Valenciana. [2013/11275]  
Per Orde 91/2013, de 8 de novembre, de la Conselleria d'Educació, Cultura i Esport, es convoca concurs públic per a la concessió d'ajudes per a la producció audiovisual de llargmetratges i formats televisius de ficció de contingut artístic, cultural i social que es roden totalment o parcialment a la Comunitat Valenciana (DOCV 7150, 12.11.2013), i s'aproven les bases i els annexos pels quals ha de regir-se.   
  
D'acord amb el que establixen les bases de l'orde de convocatòria, la comissió de valoració constituïda a este efecte ha avaluat les sol·licituds d'acord amb els criteris, formes i prioritats establits en les bases i ha emés l'informe corresponent. L'òrgan instructor, a la vista dels expedients i de l'informe de la comissió, ha formulat proposta de resolució definitiva.  
Vista la proposta de l'òrgan instructor, d'acord amb l'informe de la comissió de valoració, i de conformitat amb el que establixen les bases de l'orde de convocatòria, resolc:  
  
Primer  
Concedir una ajuda als beneficiaris que figuren en l'annex I per la quantia que s'hi determina. Les ajudes aniran destinades a sufragar els gastos de producció de llargmetratges i formats televisius de ficció.   
  
L'import global màxim d'estes ajudes és de 471.918 euros, i es financen amb càrrec a l'aplicació pressupostària 453.40, «Arts plàstiques i escèniques», línia de subvenció T7627000, del pressupost de la Generalitat per a l'any 2013.  
L'import assignat als projectes s'atorga en funció de la puntuació obtinguda d'acord amb la següent baremació, excepte en aquells casos en què el pla de finançament presentat reflectisca la sol·licitud d'una quantitat inferior. En estos casos, l'import atorgat coincidix amb la subvenció sol·licitada pel beneficiari.  
  
Puntuació Import ajuda  
89-67 19808,22  
50-61 00181,22  
66-32 79693,22  
21-84 71994,22  
61-51 51398,22  
94-93 84109,22  
  
Segon  
Conforme a l'article 7.1 del Decret 147/2007, de 7 de setembre, del Consell, sobre la present convocatòria ha informat positivament, sota el règim N 309/2008, la Comissió Europea sobre compatibilitat amb el Mercat Comú, d'acord amb l'article 108 del Tractat de Funcionament de la Unió Europea. Esta convocatòria està supeditada a les possibles modificacions que puguen ser requerides després del venciment dels criteris de l'actual comunicació de la Comissió sobre el cine.  
  
  
Tercer  
Desestimar les sol·licituds que figuren en l'annex II pels motius que s'hi indiquen.  
  
Quart  
El pagament d'estes ajudes quedarà condicionat al compliment de les obligacions i a la justificació per part dels beneficiaris segons el que establix l'orde de convocatòria.  
El termini per a presentar la documentació justificativa serà de 10 dies naturals a comptar de l'endemà de la publicació d'esta resolució en el Diari Oficial de la Comunitat Valenciana.  
Quint  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
De conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació, sense perjuí que s'utilitze qualsevol altra via que es considere oportuna:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar de l'endemà de publicar-se.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de publicar-se.  
  
València, 5 de desembre de 2013.- La directora general de Cultura: Marta Alonso Rodríguez.